CELEX: 62016TN0738
Language: lt
Date: 2016-10-25 00:00:00
Title: Byla T-738/16: 2016 m. spalio 25 d. pareikštas ieškinys byloje La Quadrature du Net ir kt./Komisija

9.1.2017   
            
            
               LT
            
            
               Europos Sąjungos oficialusis leidinys
            
            
               C 6/39
            
         2016 m. spalio 25 d. pareikštas ieškinys byloje La Quadrature du Net ir kt./Komisija
   
   (Byla T-738/16)
   (2017/C 006/49)
   Proceso kalba: prancūzų
   
      Šalys
   
   
      Ieškovės: La Quadrature du Net (Paryžius, Prancūzija), French Data Network (Amjenas), Fédération des Fournisseurs d’Accès à Internet Associatifs (Fédération FDN) (Amjenas), atstovaujamos advokato H. Roy
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti, kad 2016 m. liepos 12 d. Komisijos įgyvendinimo sprendimas (ES) 2016/1250 prieštarauja Europos Sąjungos pagrindinių teisių chartijos 7, 8 ir 47 straipsniams,
            
         
               —
            
            
               panaikinti šį sprendimą.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi keturiais pagrindais.
   
               1.
            
            
               Pirmasis ieškinio pagrindas susijęs su Europos Sąjungos pagrindinių teisių chartijos (toliau – Chartija) pažeidimu dėl JAV teisės aktais leidžiamo bendro duomenų rinkimo. 2016 m. liepos 12 d. Komisijos įgyvendinimo sprendime (ES) 2016/1250 dėl ES ir JAV „privatumo skydo“ užtikrinamos apsaugos tinkamumo pagal Europos Parlamento ir Tarybos direktyvą 95/46/EB (toliau – ginčijamas sprendimas) padarytas toks pažeidimas, nes neprieita prie išvados, kad JAV teisės aktai daro žalos būtent Chartijos 7 straipsnyje užtikrintos pagrindinės teisės į privatų gyvenimą esminiam turiniui.
            
         
               2.
            
            
               Antrasis ieškinio pagrindas susijęs su Chartijos pažeidimu, nes ginčijamame sprendime klaidingai konstatuota, kad ES ir JAV „privatumo skydas“ užtikrina pagrindinių teisių apsaugą, kuri iš esmė yra lygiavertė Sąjungoje suteiktai apsaugai nepaisant to, kad nenustatyti patys būtiniausiai JAV teisės aktais leidžiami eksploatavimo ribojimai.
            
         
               3.
            
            
               Trečiasis ieškinio pagrindas susijęs su Chartijos pažeidimu, nes ginčijamame sprendime neatsižvelgta į veiksmingos teisminės gynybos priemonės nebuvimą, ir nepaisant šios aplinkybės nuspręsta, jog minėta apsauga yra lygiavertė
            
         
               4.
            
            
               Ketvirtasis ieškinio pagrindas susijęs su Chartijos pažeidimu, nes ginčijamame sprendime akivaizdžiai klaidingai nuspręsta, kad ES ir JAV „privatumo skydas“ užtikrina tokią pat apsaugą, kuri suteikiama Sąjungoje, nepaisant to, kad JAV teisės aktuose nenumatyta nepriklausoma kontrolė.